रायपुर. मालवीय रोड की मोबाइल शॉप से एक करोड़ से ज्यादा के फोन चुराने वाले बिहार के मोतिहारी गिरोह के दो चोर पकड़े गए। नेपाल बार्डर पर पुलिस ने तगड़ी घेरेबंदी कर उन्हें पकड़ा। गिरोह का मास्टर माइंड और लीडर भाग निकला। चोरों से 10 मोबाइल फोन जब्त किए गए। बाकी हैंडसेट चोरों ने नेपाल में बेच दिया। वहीं से लौटते समय पुलिस के जाल में फंसे। चोर गिरोह बेहद शातिर है और देश के कई राज्यों में बड़ी चोरियां कर चुका है। महाराष्ट्र, गुजरात, हरियाणा और कश्मीर में वांटेड बताए जा रहे हैं। चोरी के माल को ये चीन, नेपाल और बांग्लादेश तक खपाते थे। डीलर को बॉर्डर पर पहुंचाते थे चोरी का माल...
- गिरोहबाज हमेशा बड़े शहर की बड़ी मोबाइल शॉप को ही निशाना बनाकर कीमती हैंडसेट ही चुराते थे। मोबाइल के अलावा वे कीमती घड़ी चोरी करते थे। चोरी के बाद मोबाइल और घड़ी छिपाकर ले जाना आसान होता है।
- 14 फरवरी की रात इसी गिरोह ने मालवीय रोड की मोबाइल शॉप में सेंध लगाई। गिरोह का सरगना इम्तेयाज अली अपने 11 साथियों के साथ आया और वारदात के बाद यहां से फरार हो गया।
- एसपी डॉ. संजीव शुक्ला ने बताया कि इम्तेयाज मूलत: नेपाल के बीरगंज का है। उसने बिहार में शादी की है और वहीं बस गया, लेकिन उसका पूरा कारोबार नेपाल तक फैला है। उसके गिरोह में 11 सदस्य हैं।
- पुलिस ने उन्हीं में शामिल मो. हसन आलम और कुणाल शाह को गिरफ्तार किया है। दोनों नेपाल बॉर्डर के पास घोड़ासहन के रहने वाले है। वे नेपाल गए थे और वहां चोरी का मोबाइल खपाने के बाद लौटकर आ रहे थे।
गांव के हर घर में चोर
- पुलिस ने बताया कि पूछताछ में पता चला है कि बिहार के घोड़ासहन, साहेबगंज के हर घर में एक चोर है। वहां 15 बड़े गिरोह सदस्य सक्रिय हैं जो देश में इस तरह की घटना को अंजाम देते हैं।
- इसमें चेलवा, बैला, ओशिया समेत कई नामी गिरोह है। वहां के थाने में 2000 लोगों के खिलाफ नामजद एफआईआर है।
विदेश में बेचे जाते हैं हैंडसेट
- पुलिस की जांच में पता चला है कि आरोपी विदेश में भी मोबाइल खपाते हैं। पूरा गिरोह चेन सिस्टम में काम करता है।
- बॉर्डर पर डीलर सक्रिय हैं। वे कमीशन पर दूसरे देश में मोबाइल बेचते हैं। डीलर को बॉर्डर पर मोबाइल दिया जाता है। जिन्हें वे दुकानदारों तक पहुंचाते हैं और पैसा लाकर देते हैं।
- गिरोह एप्पल का मोबाइल चीन में बेचते हैं। सैमसंग और एचटीसी के मोबाइल नेपाल और बांग्लादेश में बेचा जाता है। आेप्पो मोबाइल देश में ही खपाते है।
- आरोपियों ने मालवीय रोड की दुकान से एप्पल के 27, एचटीसी के 68 और सैमसंग के 156 स्मार्ट फोन चोरी किए थे। इसमें सिर्फ एचटीसी के 10 मोबाइल मिले है। उसे भी दिल्ली में बरामद किया गया है।
आगे की स्लाइड्स में पढ़िए, कोडवर्ड में होती है बातचीत...
hin_Deva hin_Deva hin_Deva awa_Deva hin_Deva bho_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva